આપણે વ્યક્તિને સ્વાર્થી, લુચ્ચો વગેરે વિશેષણથી સમ્માનિત કરીએ અથવા તેના વિશે એવો અભિપ્રાય બનાવીએ એના કરતા વેવલેન્થને જ દોષ આપીને આપણા મગજની શાંતિને પ્રાધાન્ય આપીએ તો કેવું? ઘણીવાર આનાથી ઊલટું પણ બનતું હોય છે, તેને મારી સાથે નથી બનતું એટલે દોષ મારામાં જ છે. આવું વિચારનારા એવું વિચારીને પીડાય છે. એમાં પણ વેવલેન્થને જ દોષ આપવો યોગ્ય પણ છે અને વ્યવહારુ પણ છે. કારણ કે જો દોષ સામેની વ્યક્તિમાં છે તો બીજાને કેમ તેની સાથે સારું બને છે? અને જો દોષ તમારામાં છે, તો બીજા સાથે કેમ તમારે સારું બને છે?